ჟან-ლუკ პიკარი

ჟან-ლუკ პიკარი () — „ვარსკვლავური გზის“ პერსონაჟი, ხომალდ „ენტერპრაიზის“ კაპიტანი. მონაწილეობს სერიალში ვარსკვლავური გზა: შემდეგი თაობა და მომდევნო ფილმებში (თაობები, პირველი კონტაქტი, აჯანყება, შურისგება).

 ბიოგრაფია 

ჟან-ლუკ პიკარი დაიბადა 2305 წლის 13 ივლისს ლა ბარში (საფრანგეთი). ბავშვობა გაატარა საოჯახო მეურნეობაში, თუმცა ყოველთვის ოცნებობდა ვარსკვლავურ ფლოტში სამსახურზე. 2323 წელს მან დაამთავრა ვარსკვლავური ფლოტის აკადემია.

2328 წელს პიკარი მოხვდა ჩხუბში რა დროსაც მძიმედ დაიჭრა და დასჭირდა ხელოვნური გულის გადანერგვე (რომელიც მოგვიანებით ორჯერ შეუცვალეს: 2365 და 2369 წლებში).

2333 წელს პიკარი დაინიშნა კაპიტნის პირველ თანაშემწედ ხომალდზე „სტარგეიზერი“ (). კაპიტნის გარდაცვალების შემდეგ იგი დაინიშნა ხომალდის მეთაურად და იკავებდა ამ თანამდებობას 22 წლის მანძილზე.

2355 წლს „სტარგეიზერი“ პიკარის მეთაურობით ებრძოდა ფერენგებს. კაპიტანმა გამოიყენა მის მიერ შემუშავებული ტაქტიკა (რომელსაც მოგვიანებით უწოდეს „პიკარის მანევრი“). მოწინააღმდეგის ხომალდი განადგურდა, თუმცა „სტარგეიზერიც“ მძიმედ დაზიანდა და პიკარი იძულებული იყო დაეტოვებინა იგი. ამის გამო იგი გადასცეს ტრიბუნალს სადაც იგი გაამართლეს.

2364 წლის 14 თებერვალს პიკარი დაინიშნა „გალაქტიკის“ კლასის ახალი ხომალდის „ენტერპრაიზ D“-ს კაპიტნად. პირველივე მისიისას ხომალდი გადაეყერა უცნაური, ყოვლისშემძლე რასის ქიუს წარმომადგენელს, რომელიც მომავალშიც ხშირად ხვდება მათ. 2365 წელს ქიუმ მოუწყო „შეხვედრა“ ბორგებთან, რის შედეგადაც პიკარმა დაკარგა ეკიპაჟის 18 წევრი. ამ ფაქტმა დაანახა ვარსკვლავურ ფლოტს ბორგებისგან მომავალი საფრთხე.

2366 წლის ბილოს „ენტერპრაიზი“ შეეჩეხა დედამიწის მიმართულებით მოძრავ ბორგების კუბს. მათ გაიტაცეს კაპიტანი პიკარი და მოახდინეს მისი ასიმილირება (მიუერთეს იგი „კოლექტიურ გონებას“). მოგვიანებით ექიმმა ბევერლი კრაშერმა მოახერხა მისი განთავისუფლება.

„ენტერპრაიზ D“-ს განადგურების შემდეგ (ვარსკვლავური გზა: თაობები), პიკარი გადადის ახალ ხომალდზე „ენტერპრაიზ E“ ().

 იხილეთ აგრეთვე 

 ვარსკვლავური გზა
 პატრიკ სტიუარტი
 ვარსკვლავური გზა: შემდეგი თაობა
 ვარსკვლავური გზა: თაობები
 ვარსკვლავური გზა: პირველი კონტაქტი
 ვარსკვლავური გზა: აჯანყება
 ვარსკვლავური გზა: შურისგება

 რესურსები ინტერნეტში 


 ჟან-ლუკ პიკარი საიტზე startrek.com
 memory-alpha.org

სქოლიო

კატეგორია:ვარსკვლავური გზა
კატეგორია:ვარსკვლავური გზის პერსონაჟები
კატეგორია:გამოგონილი პერსონაჟები
კატეგორია:გამოგონილი კაპიტნები